**Likumprojekta "Grozījumi likumā "Par Latvijas Banku""**

 **sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekta "Grozījumi likumā "Par Latvijas Banku"" (turpmāk – likumprojekts) pieņemšana nepieciešama, lai nodrošinātu Līguma par Eiropas Savienības darbību (turpmāk – Līgums) 131.panta izpildi, kas nosaka, ka: "Visas dalībvalstis nodrošina to, ka šo valstu tiesību akti, tostarp to centrālo banku statūti, ir saderīgi ar līgumiem un ECBS un ECB Statūtiem". |
| 2. | Pašreizējā situācija un problēmas | Atsevišķas likuma "Par Latvijas Banku" (turpmāk – likums) normas neatbilst Līgumam un Eiropas Centrālo banku sistēmas (ECBS) un Eiropas Centrālās bankas (ECB) Statūtiem (turpmāk – Statūti).  |
| 3. | Saistītie politikas ietekmes novērtējumi un pētījumi | Projekts šo jomu neskar. Ar likumprojektu tiek labotas likuma "Par Latvijas Banku" normas, lai tās būtu saderīgas ar Līgumu un Statūtiem. |
| 4. | Tiesiskā regulējuma mērķis un būtība | Likumprojektā precizēti Latvijas Bankas mērķi un uzdevumi, kā arī precizēta Latvijas Bankas funkcionālā (likumprojekta 2.pants), institucionālā (likumprojekta 6.pants), personiskā (likumprojekta 11. un 13.pants) un finansiālā (likumprojekta 9. un 10. pants) neatkarība atbilstoši Līguma un Statūtu regulējumam.Likumprojektā noteikts, ka Latvijas Bankas galvenais mērķis ir saglabāt cenu stabilitāti, svītrojot vārdu "valstī", un, nekaitējot šim galvenajam mērķim, Latvijas Banka arī atbalsta vispārējo ekonomikas politiku ES. Likumprojektā noteikts, ka atbilstoši Statūtu regulējumam Latvijas Banka piedalās ECBS uzdevumu izpildē (ES monetārās politikas definēšanā un īstenošanā; ārvalstu valūtas operāciju veikšanā; ES dalībvalstu ārējo rezervju turēšanā un pārvaldīšanā; maksājumu sistēmu raitas darbības veicināšanā; statistisko datu vākšanā, statistikas sagatavošanā un izplatīšanā), kā arī likumprojektā noteiktas Latvijas Bankas tiesības un instrumenti, lai Latvijas Banka varētu sasniegt minētos mērķus un izpildītu uzdevumus. Likumprojektā precizēta Latvijas Bankas loma statistikas jomā Latvijā, lai Latvijas Banka, nodrošinot savu un ECBS uzdevumu izpildi, kā līdz šim, varētu noteikt statistikas pārskatu sagatavošanas un iesniegšanas kārtību, iesniegšanas termiņus un personas, kam ir pienākums iesniegt pārskatus. Precizēts veids, kādā Latvijas Banka izplata statistisko informāciju, un noteiktas institūcijas, ar kurām Latvijas Banka likumprojektā paredzētos gadījumos ir tiesīga apmainīties ar konfidenciālu statistisko informāciju. Likumprojektā atbilstoši Statūtiem precizēta Latvijas Bankas loma ārvalsts rezervju pārvaldīšanā, obligāto rezervju prasību izpildes nodrošināšanā un analītisko uzdevumu izpildē, kā arī sadarbība ar ES un ārvalsts centrālajām bankām un citām finanšu institūcijām. Attiecībā uz obligātajām rezervēm likumprojektā ir precizētas rezervju turēšanas un to izpildes prasības. Ievērojot ECBS obligāto rezervju sistēmu, likumprojektā noteikts, ka Latvijas finanšu tirgus dalībnieki obligātās rezerves tur kontā, kas atvērts Latvijas Bankā, atbilstoši ECB prasībām (nevis Latvijas Bankas noteiktajām prasībām, kā līdz šim), kā arī noteikts, ka maksu par obligāto rezervju turēšanu finanšu tirgus dalībniekiem maksā Latvijas Banka. Vienlaikus likumprojektā noteikta Latvijas Bankas loma attiecībā uz obligāto rezervju sistēmu, proti, Latvijas Banka seko obligāto rezervju prasību izpildei un īsteno pasākumus, kas nepieciešami obligāto rezervju prasību izpildes nodrošināšanai, t.sk. piedalās sodu piemērošanas procedūrās. Likumprojektā arī precizēta Latvijas Bankas loma maksājumu sistēmu raitas darbības veicināšanā, kas saskaņā ar ES un ECB regulējumu var ietvert arī maksājumu sistēmu un vērtspapīru norēķinu platformas uzturēšanu, ja ECBS to atzīst par nepieciešamu maksājumu sistēmu raitas darbības nodrošināšanai. Atbilstoši Statūtu regulējumam likumprojektā precizēts, ka Latvijas Banka nepieņem norādījumus ne tikai no valdības, bet arī no citām Statūtu 7.pantā minētajām iestādēm, kā arī, ka minētās iestādes nav tiesīgas dot norādījumus vai citādi ietekmēt Latvijas Bankas lēmējinstitūcijas (padomes) locekļus. Likumprojektā precizēti gadījumi, kad Saeima var pirms termiņa atbrīvot no amata Latvijas Bankas prezidentu, prezidenta vietnieku un padomes locekli, atbilstoši ECBS un ECB Statūtos noteiktajiem gadījumiem, t.sk., ka Saeima minētās amatpersonas var atbrīvot no amata, ja stājies spēkā tiesas spriedums, ar kuru Latvijas Bankas prezidents, prezidenta vietnieks un padomes loceklis ir notiesāts par nozieguma izdarīšanu un Saeimas ieskatā ar tiesas spriedumu konstatētais noziegums ir uzskatāms par smagu pārkāpumu Statūtu 14.2.panta izpratnē. Likumprojektā arī precizēts, ka Latvijas Banka prezidents var pārsūdzēt Saeimas lēmumu par atbrīvošanu Eiropas Savienības tiesā, bet Latvijas Bankas prezidenta vietnieks un padomes locekļi – administratīvajā tiesā Administratīvā procesa likumā noteiktajā kārtībā. Vienlaikus likumprojektā precizēts, ka persona, kas pilda Latvijas Bankas prezidenta pienākumus viņa un viņa vietnieka prombūtnes laikā, var būt tikai kāds no Latvijas Bankas padomes locekļiem. Precizēts arī, ka gadījumā, kad iepriekšējais Latvijas Bankas prezidents vairs nepilda amata pienākumus, līdz jauna prezidenta ievēlēšanai Latvijas Bankas prezidenta pienākumus pilda viņa vietnieks. Ar likumprojektu tiek svītrota norma par iespēju likvidēt centrālo banku. Līgums un Statūti paredz, ka Eiropas Savienības dalībvalstī ir jābūt centrālajai bankai, kurai jāveic noteikti minētajos ES primārajos tiesību aktos noteikti uzdevumi, tādēļ centrālās bankas likvidēšana būtu Līguma un Statūtu pārkāpums. Vienlaikus likuma "Par Latvijas Banku" 17.panta svītrošana neierobežo Saeimas tiesības likvidēt Latvijas Banku kā iestādi, pieņemot likumu, kas paredz Latvijas Bankas kā iestādes likvidāciju un vienlaikus nodrošinot institucionālo pēctecību, t.i., jaunas centrālās bankas izveidi, kura pildītu Līgumā un Statūtos noteiktos centrālās bankas mērķus un uzdevumus.Atbilstoši Statūtu regulējumam likumprojektā paredzēts, ka Latvijas Banka finanšu pārskatus sagatavo atbilstoši ECBS noteiktajām prasībām, tās gada finanšu pārskatu revīziju veic ECB padomes ieteikti un Eiropas Savienības Padomes apstiprināti neatkarīgi revidenti, vienlaikus precizējot Valsts kontroles lomu Latvijas Bankas darbības kontroles īstenošanā. Latvijas Bankas pamatkapitāls tiek izteikts *euro*, to palielinot līdz likumprojektā paredzētajam apmēram no Latvijas Bankas rezerves kapitālā uzkrātajiem līdzekļiem, jokopš Latvijas Bankas darbības atjaunošanas vairakkārt pieaudzis tās finanšu aktīvu apmērs, kā rezultātā samazinājies pamatkapitāla relatīvais lielums. Nozīmīgākie finanšu riski, kam ikdienā pakļauta Latvijas Banka, ir tirgus risks (cenas, procentu likmju un valūtas risks), kredītrisks un likviditātes risks. Latvijas Banka piedalīsies ECBS monetāro operāciju īstenošanā, līdz ar to būs pakļauta papildu finanšu riskiem un tās riskam pakļauto aktīvu apmērs turpinās pieaugt. Pietiekams kapitāla un rezervju apmērs, kura viens no elementiem ir pamatkapitāls, ir būtisks priekšnoteikums, lai Latvijas Banka varētu pilnvērtīgi pildīt tai likumā un Statūtos noteiktos uzdevumus. Kopš Latvijas Bankas darbības atjaunošanas vairakkārt pieaudzis tās riskam pakļauto finanšu aktīvu apmērs, kā rezultātā samazinājies pamatkapitāla relatīvais lielums. Pamatkapitāls vērtējams kā stabilāks kopējā kapitāla un rezervju elements, kas veicina nepieciešamās kapitāla bāzes pastāvēšanu. Pamatkapitāla palielināšanai, pārvedot daļu līdzekļu no rezerves kapitāla (160 milj. latu) ir neitrāla finansiālā ietekme uz Latvijas Bankas kopējo kapitālu un rezervēm, kā arī neietiek ietekmēts valsts budžets.Likumprojektā paredzēts, ka peļņas pārskaitījumi valsts pamatbudžetā tiek veikti pēc tam, kad segti iepriekšējos gados uzkrātie zaudējumi, ja tādi ir, kā arī paredzētas Latvijas Bankas padomes tiesības pieņemt lēmumu par peļņas pārskaitījuma apmēra valsts budžetā samazināšanu, ja tas nepieciešamas Latvijas Bankas rezerves kapitāla palielināšanai saistībā ar finanšu riskiem, kuriem Latvijas Banka pakļauta tās uzdevumu izpildē, par šādu lēmumu nekavējoties informējot Saeimu un Latvijas Republikas Finanšu ministriju. Likumprojektā precizēts, ka Latvijas Bankai nav tiesību piešķirt aizdevumus un pirkt parāda vērtspapīrus gadījumos, kad to aizliedz Līguma 123.pants un Statūti.Likumprojektā noteikts, ka Latvijas Banka emitēs *euro* banknotes un monētas atbilstoši Līgumam un Statūtiem, kā arī saskaņā ar ECB 2010.gada 16.septembra lēmumu "Par *euro* banknošu autentiskuma un derīguma pārbaudi, kā arī to atkārtotu laišanu apgrozībā" (ECB/2010/14) noteiks prasības *euro* skaidras naudas apstrādes iekārtām un *euro* banknošu apstrādes kvalitātes prasības, kā arī reģistrācijas un pārskatu iesniegšanas prasības komersantiem, kas nodarbojas ar skaidras naudas apstrādi un laišanu otrreizējā apgrozībā. Līguma 127. panta 5. punktā paredzēts ECBS uzdevums palīdzēt Eirosistēmas kompetentām iestādēm sekmīgi īstenot politiku, kas attiecas uz kredītiestāžu uzraudzību un finanšu sistēmas stabilitāti, piemēram, sniegt atbalstu Eiropas Sistēmisko risku kolēģijai. Tādējādi likumprojektā noteikts, ka Latvijas Banka kā ECBS dalībniece piedalās šī kopīgā ECBS uzdevuma izpildē. Daļa grozījumu varēs stāties spēkā, pieņemot likumprojektu, bet daļa grozījumu varēs stāties spēkā tikai pēc *euro* ieviešanas Latvijā, tāpēc likums papildināts ar pārejas noteikumiem, nosakot kuri grozījumi, stāsies spēkā datumā, ar kuru Eiropas Savienības Padome saskaņā ar Līguma 140. panta otro daļu Latvijas Republikai atceļ izņēmuma statusu (*euro* ieviešanas dienā Latvijā). Pārejas noteikumos paredzēta arī Latvijas Bankas pamatkapitāla pakāpenisku palielināšana. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Attiecībā uz *euro* ieviešanu sabiedrības līdzdalība nodrošināta *Euro* ieviešanas likumprojekta saskaņošanas gaitā.  |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Visa sabiedrība, jo likumprojekts paredz *euro* banknošu un monētu emisiju pēc *euro* ieviešanas Latvijā.Finanšu tirgus dalībnieki, uz kuriem attiecas ECB noteiktās obligāto rezervju prasības (pašlaik obligātās rezerves piemēro 28 finanšu tirgus dalībniekiem).Komersanti, kas nodarbojas ar skaidrās naudas apstrādi un laišanu otrreizējā apgrozībā (šobrīd identificēti 6 komersanti). |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Finansiālā ietekme saistībā ar *euro* ieviešanu noteikta *Euro* ieviešanas likumprojekta izstrādes procesā.  |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Līdz ar likumprojekta 14.panta trešās daļas spēkā stāšanos jāstājas spēkā Latvijas Bankas noteikumiem par prasībām *euro* skaidrās naudas apstrādes iekārtām un *euro* banknošu apstrādes kvalitātes prasībām, kā arī reģistrācijas un pārskatu iesniegšanas prasībām komersantiem, kas nodarbojas ar skaidrās naudas apstrādi un laišanu otrreizējā apgrozībā, ievērojot 16.09.2010. ECB lēmumu "Par *euro* banknošu autentiskuma un derīguma pārbaudi".  |
| 2. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Līgums par Eiropas Savienības darbību, tā 4. protokols "Par Eiropas Centrālo banku sistēmas un Eiropas Centrālās bankas Statūtiem" (saskaņā ar Līguma 131.pantu Latvija ir apņēmusies nodrošināt, ka tās tiesību akti ir saderīgi ar Līgumu un Statūtiem).16.09.2010. ECB lēmums "Par *euro* banknošu autentiskuma un derīguma pārbaudi, kā arī to atkārtotu laišanu apgrozībā" (ECB/2010/14) (turpmāk – lēmums) (lēmums kļūst saistošs datumā, ar kuru Eiropas Savienības Padome saskaņā ar Līguma par Eiropas Savienības darbību 140. panta 2.punktu Latvijas Republikai atceļ izņēmuma statusu) |
| 2. | Citas starptautiskās saistības | Projekts šo jomu neskar |
| 3. | Cita informācija | Saskaņā ar Līguma 127.panta 4.punktu par likumprojektu nepieciešams saņemt ECB atzinumu |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Līgums par Eiropas Savienības darbību, tā 4. protokols "Par Eiropas Centrālo banku sistēmas un Eiropas Centrālās bankas Statūtiem" |
| A | B | C | D |
| Līguma 282. panta 1.punktsStatūtu 1.pants | 8.pants | Ieviests pilnībā | Neparedz stingrākas prasības |
| Līguma 127. panta 1.punktsStatūtu 2.pants | 2.panta pirmā daļa | Ieviests pilnībā | Neparedz stingrākas prasības |
| Līguma 127. panta 2.punktsStatūtu 3.1.pants | 2.panta otrā daļa, 5.pants | Ieviests pilnībā | Neparedz stingrākas prasības |
| Statūtu 3.2.pants | 2.panta trešā daļa, 3.panta otrā daļa | Ieviests pilnībā | Neparedz stingrākas prasības |
| Līguma 127.panta 5.punktsStatūtu 3.3.pants | 19. panta piektā daļa | Ieviests pilnībā | Neparedz stingrākas prasības |
| Statūtu 5.pants | 2.panta trešās daļas 6.punkts, 18. un 19. panta pirmā, otrā, trešā un ceturtā daļa | Ieviests pilnībā | Neparedz stingrākas prasības |
| Statūtu 6.pants | 4.pants | Ieviests pilnībā | Neparedz stingrākas prasības |
| Līguma 130.pantsStatūtu 7.pants | 6.pants | Ieviests pilnībā | Neparedz stingrākas prasības |
| Statūtu 14.2.pants | 11.pants | Ieviests pilnībā | Neparedz stingrākas prasības |
| Līguma 128.pantsStatūtu 16.pants | 2.panta trešās daļas 5.punkts,14.panta pirmā un otrā daļa | Ieviests pilnībā | Neparedz stingrākas prasības |
| Statūtu 17.pants | 2.panta trešās daļas 1., 2., 3., 4.punkts | Ieviests pilnībā | Neparedz stingrākas prasības |
| Statūtu 18.pants | 2.panta trešās daļas 1., 2., 3., 4.punkts  | Ieviests pilnībā | Neparedz stingrākas prasības |
| Statūtu 19.pants | 17.pants | Ieviests pilnībā | Neparedz stingrākas prasības |
| Līguma 123.pantsStatūtu 21.pants | 15.pants | Ieviests pilnībā | Neparedz stingrākas prasības |
| Statūtu 22.pants | 5.pants | Ieviests pilnībā | Neparedz stingrākas prasības |
| Statūtu 23.pants | 2.panta trešās daļas 1., 2., 3., 4.punkts, 3.pants, 4.pants | Ieviests pilnībā | Neparedz stingrākas prasības |
| Statūtu 26.pants  | 7.pants | Ieviests pilnībā | Neparedz stingrākas prasības |
| Statūtu 27.1.pants | 20.pants | Ieviests pilnībā | Neparedz stingrākas prasības |
| Statūtu 28.1.pants  | 9.pants, 10.pants | Ieviests pilnībā | Neparedz stingrākas prasības |
| Statūtu 30.4.pants | 9.pants, 10.pants | Ieviests pilnībā | Neparedz stingrākas prasības |
| Statūtu 31.pants | 3.pants, 12.pants | Ieviests pilnībā | Neparedz stingrākas prasības |
| Lēmuma 6.2.pants | 14.panta trešā daļa | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar |

|  |
| --- |
| VI. Sabiedrības līdzdalība un šīs līdzdalības rezultāti |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Latvijas Banka |
| 2. | Projekta izpildes ietekme uz pārvaldes funkcijām  | Latvijas Bankas funkcijas saglabājas līdzšinējās. Mainās atsevišķu funkciju izpildes process. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. | Cita informācija | Nav |

Finanšu ministrs A. Vilks

31.10.2012. 13:37

2073

I.Jermacāne

67095429, Ilga.Jermacane@fm.gov.lv